钦定古今图书集成/明伦汇编/氏族典/第167卷 > 《廖用贤尚友录》 > 干吉
## 钦定古今图书集成/明伦汇编/氏族典/第167卷 > 《廖用贤尚友录》 > 干吉

按《尚友录》：吉，琅琊人，精修苦道，忽得痼疾，晨夕告天，
诚感老君。令仙翁授吉经曰：“非但愈疾，当得长生，化
行天下。”吉得之，疾遂除。凡消灾治病，无不立验。后孙
策将士多病，请吉噀水即瘥。策恶之，会天久旱，乃缚
吉，暴日中，即大雨。策忌而杀之，竟失其尸。周旋人间，
复百馀年，后竟仙去。宫嵩师事吉，服云母数百岁，面
色如童，后入纻屿山仙去。